Държавен вестник, бр. 86, 2003 г., стр. 40

С Т Р .  40
Д Ъ Р Ж А В Е Н   В Е С Т Н И К
Б Р О Й  86
ПОСТАНОВЛЕНИЕ № 208
ОТ 23 СЕПТЕМВРИ 2003 Г.
за приемане на Наредба за условията и реда за
въвеждане и прилагане на автономни мерки
за суспендиране на митата
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за услови-
ята и реда за въвеждане и прилагане на авто-
номни мерки за суспендиране на митата.
Заключителна разпоредба
Параграф единствен. Наредбата влиза в сила
от 1 януари 2004 г.
Министър-председател:
Симеон Сакскобургготски
Главен секретар на Министерския съвет:
Севдалин Мавров
НАРЕДБА
за условията и реда за въвеждане и прилагане
на автономни мерки за суспендиране на митата
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се определят условията и
редът за въвеждане и прилагане на автономни
мерки за суспендиране на митата.
Чл. 2. Автономните мерки за суспендиране
на митата се въвеждат два пъти в годината, като
приетите до 10 декември се прилагат от 1 яну-
ари следващата година, а приетите до 10 юни се
прилагат от 1 юли същата година, с изключе-
ние на случаите по чл. 15, ал. 3.
Чл. 3. Автономните мерки за суспендиране
на митата са пълни (с цялостно премахване на
ставките на автономните мита) или частични
(с процентно намаляване на ставките на авто-
номните мита).
Чл. 4. Когато автономната мярка за суспен-
диране на митата е въведена за определено
количество от стоките, тя представлява авто-
номна тарифна квота.
Чл. 5. Автономната мярка за суспендиране
на митата има временен характер и се въвежда
за срок не по-дълъг от 12 месеца. Действието на
автономната мярка за суспендиране на митата
може да бъде продължавано за същия срок.
Чл. 6. (1) Автономните мерки за суспенди-
ране на митата се прилагат само при митничес-
ко оформяне на стоки за режим внос независи-
мо от страната на произход или изпращане.
(2) Всяко лице може да се ползва от въведе-
на автономна мярка за суспендиране на мита-
та, независимо дали е участвало в процедурата
за нейното въвеждане.
Чл. 7. Автономните мерки за суспендиране
на митата не могат да заместват базовите мита
по смисъла на споразуменията за свободна тър-
говия, по които Република България е страна,
и не могат да се считат нито за конвенционал-
ни, нито за автономни ставки на митата по
смисъла на чл. 26а от Закона за митниците.
Г л а в а  в т о р а
УСЛОВИЯ ЗА ВЪВЕЖДАНЕ НА АВТО-
НОМНИ МЕРКИ ЗА СУСПЕНДИРАНЕ НА
МИТАТА
Чл. 8. (1) Автономна мярка за суспендира-
не на митата може да бъде въведена за опреде-
лена стока, която е суровина, материал, полу-
готово изделие или компонент за производст-
во, при условие че:
1. в страната няма добив или производство на
такава стока или тя е в недостатъчно количество;
2. стоката не може да бъде доставена от стра-
ни, с които Република България има сключени
споразумения за свободна търговия;
3. стоката не може да бъде доставена в рам-
ките на друго преференциално третиране.
(2) При условията на ал. 1 автономна мярка
за суспендиране на митата може да бъде въве-
дена и за крайно изделие, когато:
1. изделието не може да бъде продавано на
крайни потребители без последващо съществе-
но преработване, или
2. изделието представлява съществена част
от по-голямо крайно изделие, за чието функци-
ониране то е необходимо.
Чл. 9. Автономна мярка за суспендиране на
митата се въвежда само при условие че разме-
рът на митните сборове, които биха възникна-
ли за една година при вноса на стоката, надви-
шава 40 000 лв.
Чл. 10. (1) Не се въвежда автономна мярка
за суспендиране на митата, когато за стоката е
въведено антидъмпингово мито или защитна
мярка, както и в случаите, когато за стоката са
въведени забрани и ограничения.
(2) Не се въвежда автономна мярка за сус-
пендиране на митата и в случаите, когато е на-
лице добив или производство в достатъчно ко-
личество на идентични, еквивалентни или за-
местващи стоки или такива стоки биха могли
да се доставят от страни, с които Република Бъл-
гария има сключени споразумения за свободна
търговия.
Г л а в а  т р е т а
ПРОЦЕДУРА ЗА ВЪВЕЖДАНЕ НА АВТО-
НОМНИ МЕРКИ ЗА СУСПЕНДИРАНЕ НА
МИТАТА
Чл. 11. Автономна мярка за суспендиране
на митата може да се въведе по искане на за-
интересуваните лица. Искането може да бъде
за първоначално въвеждане на автономна
мярка за суспендиране на митата, както и за
удължаване на срока или за разширяване обх-
вата на действаща автономна мярка за суспен-
диране на митата.